hu hu hu hu hu en en hu hu hu en hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu fi hu hu sk hu hu hu hu de en hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu en en hu hu hu hu hu hu hu hu hu en hu sk hu hu hu hu hu hu hu hu en en hu hu hu hu hu hu en hu
Elhunyt Szegő Károly | WIGNER Fizikai Kutatóközpont
Megrendülten tudatom, hogy Szegő Károly tudományos tanácsadó, az MTA Doktora, a Wigner FK professzor emeritusa 2022. január 22-én, 78 éves korában váratlanul elhunyt.
Pályáját elméleti részecskefizikusként kezdte, csoportelméleti módszerek alkalmazásával foglalkozott. Érdeklődése az 1980-as évek elején fordult az űrfizika felé, különösen az üstökösök felszínét, a felszíni folyamatokat, a napszél és az üstökösök kölcsönhatását vizsgálta.
Társ-vezetője volt a Halley-üstökös megismerésére nemzetközi részvétellel indított szovjet VEGA űrmisszió (1986) irányító testületének.
E kutatás során az emberiség történetében először készítettek képet egy üstökös magjáról, meghatározták az üstökösmag méretét, forgását,
modellezték az üstökös felszíni aktivitását. Az 1980-87 közötti időszakban született tudományos közleményei közül 4 bekerült a "Naprendszer kutatása" témakörben világszerte legmagasabb idézettséggel rendelkező 7 publikáció közé. Eredményeit 1986-ban Állami Díjjal ismerték el.
Szegő Károly az 1975-ben megalakult MTA KFKI Részecske és Magfizikai Kutatóintézet első igazgatója volt egészen 2002-ig. 2002-2012 között a Magyar Tudományos Akadémia Kutatóintézeti Főosztályának, majd Kutatásfejlesztési és Innovációs Főosztályának főosztályvezetőjeként szervezte és támogatta az akadémiai kutatóhálózat munkáját.
Szegő Károlyt a Wigner FK saját halottjának tekinti.
Búcsúztatását szűk családi körben tartják meg. A kollégák, ismerősök részvétnyilvánítását a wigner@wigner.hu e-mail címen, illetve a Wigner Fizikai Kutatóközpont, 1525 Budapest, Postafiók 49. postacímen fogadjuk, azokat Szegő Károly családja felé továbbítani fogjuk.
A Wigner Fizikai Kutatóközpont Szegő Károly tudományos munkásságára 2022 novemberében, a Magyar Tudomány Ünnepe rendezvénysorozat keretében, egy előadás-sorozattal kíván megemlékezni, amelyre várhatóan az MTA Székházban kerül majd sor.
A pontos dátumot és a részletes programot előreláthatóan 2022 októberében tudjuk megküldeni. A részletekről a wigner.hu weboldalon adunk majd tájékoztatást, illetve a wigner@wigner.hu e-mail címen lehet majd érdeklődni az ősz folyamán.
Nyugodjék békében, emlékét megőrizzük.
Közreadta: Lévai Péter J. főig.
hir.ma - Elhunyt Szegő Károly űrkutató - 2022-01-26 09:32:54
mti.hu - Elhunyt Szegő Károly űrkutató - 2022-01-26 09:30:35
demokrata.hu - Elhunyt Szegő Károly űrkutató - 2022-01-26 10:15:39
hirado.hu - Elhunyt Szegő Károly űrkutató - 2022-01-26 09:47:43
index.hu - Meghalt Szegő Károly űrkutató - 2022-01-26 12:37:00
nepszava.hu - Meghalt Szegő Károly űrkutató - 2022-01-26 11:26:10
24.hu - Elhunyt Szegő Károly, a magyar űrkutatás kiemelkedő alakja - 2022-01-26 10:28:44
blikk.hu - Elhunyt Szegő Károly, a magyar űrkutatás kiemelkedő alakja - 2022-01-26 10:52:57
atv.hu - Meghalt Szegő Károly - 2022-01-26 10:57:00
urvilag.hu - Szegő Károly (1943–2022) - 2022-01-26 07:15:00
origo.hu - Meghalt Szegő Károly - 2022-01-26 10:29:38
infostart.hu - Nagy alakját gyászolja a magyar űrkutatás - 2022-01-26 11:30:00
ma.hu - Elhunyt Szegő Károly űrkutató - 2022-01-26 09:35:00
Kossuth Rádió - Meghalt Szegő Károly - 2022-01-26 10:11:37
Színes Ász - Meghalt az űrkutató - 2022-01-27
magyarhirlap.hu - Elhunyt Szegő Károly fizikus - 2022-01-27 03:48:44
Rádió1 - Kiemelkedő alakját gyászolja a magyar űrkutatás - 2022-01-27 06:02:44
Magyar Hírlap - Elhunyt Szegő Károly fizikus - 15.o. - 2022-01-27
minuszos.hu - Elhunyt Szegő Károly fizikus - 2022.01.27. 08:33:34
librarius.hu - Elhunyt Szegő Károly, űrkutató - 2022-01-27 17:59:57
Konkoly-Thege Miklós út 29-33.
Főigazgatói titkárság: +36-1-392- 2512
Kövess minket a Facebookon!